ข้อบัญญัติองค์การบริหารส่วนตำบลทุ่งคอกข้อบัญญัติองค์การบริหารส่วนตำบลทุ่งคอกเรื่องกิจการที่เป็นอันตรายต่อสุขภาพพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลทุ่งคอกว่าด้วยกิจการที่เป็นอันตรายต่อสุขภาพในเขตองค์การบริหารส่วนตำบลทุ่งคอกอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลทุ่งคอกโดยความเห็นชอบของสภาองค์การบริหารส่วนตำบลทุ่งคอกและนายอำเภอสองพี่น้องจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลทุ่งคอกเรื่อง กิจการที่เป็นอันตรายต่อสุขภาพ พ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลทุ่งคอกตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบังคับ ข้อบัญญัติ ระเบียบประกาศ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ให้นายกองค์การบริหารส่วนตำบลทุ่งคอกเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๕ ในข้อบัญญัตินี้ผู้ดำเนินกิจการ หมายความว่า ผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบดำเนินการสถานประกอบกิจการนั้นคนงาน หมายความว่า ผู้ปฏิบัติงานในสถานประกอบกิจการมลพิษทางเสียง หมายความว่าสภาวะของเสียงอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษความสั่นสะเทือน หมายความว่าสภาวะของความสั่นสะเทือนอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางอากาศ หมายความว่าสภาวะของอากาศอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางน้ำ หมายความว่าสภาวะของน้ำทิ้งอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนอาคาร หมายความว่า ตึก บ้าน เรือน โรง ร้าน แพคลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่านายกองค์การบริหารส่วนตำบลทุ่งคอกเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ซึ่งได้รับแต่งตั้งจากเจ้าพนักงานท้องถิ่น หมายความว่าข้าราชการหรือพนักงานขององค์การบริหารส่วนตำบลทุ่งคอกที่ได้รับการแต่งตั้งจากนายกองค์การบริหารส่วนตำบลทุ่งคอกให้ปฏิบัติการตามพระราชบัญญัติสาธารณสุข พ.ศ. ๒๕๓๕ และข้อบัญญัตินี้กิจการที่เป็นอันตรายต่อสุขภาพ หมายความว่ากิจการที่มีการควบคุมตามข้อบัญญัตินี้กิจการที่เกี่ยวเนื่องกัน หมายความว่ากิจการที่เป็นอันตรายต่อสุขภาพที่มีกระบวนการผลิตหลายขั้นตอนโดยผลผลิตที่ได้เป็นผลผลิตเดียวกันการค้า หมายความว่า การประกอบธุรกิจ การพาณิชย์การอุตสาหกรรม การเกษตร การผลิต หรือการให้บริการใด ๆ เพื่อหาประโยชน์อันมีมูลค่ากิจการสปาเพื่อสุขภาพ หมายความว่าการประกอบกิจการที่ให้การดูแลและสร้างสุขภาพ โดยบริการหลักที่จัดไว้ประกอบด้วยการนวดเพื่อสุขภาพ การใช้น้ำเพื่อสุขภาพ โดยอาจมีบริการเสริมประกอบด้วย เช่นการอบเพื่อสุขภาพ การออกกำลังกายเพื่อสุขภาพ โภชนาบำบัด และการควบคุมอาหารโยคะและการทำสมาธิ การใช้สมุนไพรหรือผลิตภัณฑ์เพื่อสุขภาพ ตลอดจนการแพทย์ทางเลือกอื่นๆ หรือไม่ก็ได้ โดยทั้งนี้ บริการที่จัดไว้จะต้องไม่ขัดต่อกฎหมายว่าด้วยการประกอบโรคศิลปะและกฎหมายว่าด้วยวิชาชีพทางการแพทย์และต้องเป็นไปตามหลักเกณฑ์และวิธีการที่กระทรวงสาธารณสุขประกาศกำหนดข้อ๖ ให้กิจการประเภทต่าง ๆดังต่อไปนี้เป็นกิจการที่ต้องมีการควบคุมภายในเขตองค์การบริหารส่วนตำบลทุ่งคอก(๑)กิจการที่เกี่ยวกับสัตว์เลี้ยง(๑.๑)การเลี้ยงสัตว์บก สัตว์ปีก สัตว์น้ำ สัตว์เลื้อยคลานหรือแมลง(๑.๒)การเลี้ยงสัตว์เพื่อรีดเอาน้ำนม(๑.๓)การประกอบกิจการเลี้ยงรวบรวมสัตว์ หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชม หรือเพื่อประโยชน์ของกิจการนั้น ทั้งนี้ จะมีการเรียกเก็บค่าดูหรือค่าบริการไม่ว่าทางตรงหรือทางอ้อมหรือไม่ก็ตาม(๒)กิจการที่เกี่ยวกับสัตว์และผลิตภัณฑ์(๒.๑)การฆ่าสัตว์ ยกเว้นในสถานที่จำหน่ายอาหาร การเร่ขาย การขายในตลาดและการฆ่าเพื่อบริโภคในครัวเรือน(๒.๒)การฟอกหนังสัตว์ ขนสัตว์ การสะสมหนังสัตว์ ขนสัตว์ที่ยังไม่ได้ฟอก(๒.๓)การสะสมเขาสัตว์ กระดูกสัตว์ที่ยังไม่แปรรูป(๒.๔)การเคี่ยวหนังสัตว์ เอ็นสัตว์ ไขสัตว์(๒.๕)การต้ม การตาก การเผาเปลือกหอย เปลือกปู เปลือกกุ้ง ยกเว้นในสถานที่จำหน่ายอาหารการเร่ขายและการขายในตลาด(๒.๖)การประดิษฐ์เครื่องใช้ หรือผลิตภัณฑ์อื่น ๆ จากเปลือกหอย กระดูกสัตว์ เขาสัตว์หนังสัตว์ ขนสัตว์หรือส่วนอื่น ๆ ของสัตว์(๒.๗)การผลิต การโม่ การป่น การบด การผสม การบรรจุ การสะสมหรือการกระทำอื่นใดต่อสัตว์หรือพืชหรือส่วนหนึ่งส่วนใดของสัตว์หรือพืชเพื่อเป็นอาหารสัตว์(๒.๘)การสะสมหรือการล้างครั่ง(๓)กิจการที่เกี่ยวกับอาหาร เครื่องดื่ม น้ำดื่ม(๓.๑)การผลิตเนย เนยเทียม(๓.๒)การผลิตกะปิ น้ำพริกแกง น้ำพริกเผา น้ำปลา น้ำเคย น้ำบูดู ไตปลา เต้าเจี้ยว ซีอิ๊วหอยดอง หรือซอสปรุงรสอื่น ๆ ยกเว้นการผลิตเพื่อบริโภคในครัวเรือน(๓.๓)การผลิต การหมัก การสะสมปลาร้า ปลาเจ่า กุ้งเจ่ายกเว้นการผลิตเพื่อบริโภคในครัวเรือน(๓.๔)การตากเนื้อสัตว์ การผลิตเนื้อสัตว์เค็ม การเคี่ยวมัน กุ้งยกเว้นการผลิตเพื่อบริโภคในครัวเรือน(๓.๕)การนึ่ง การต้ม การเคี่ยว การตาก หรือวิธีอื่นใดในการผลิตอาหารจากสัตว์ พืช ยกเว้นในสถานที่จำหน่ายอาหารการเร่ขาย การขายในตลาด และการผลิตเพื่อบริโภคในครัวเรือน(๓.๖)การเคี่ยวน้ำมันหมู การผลิตกุนเชียง หมูยอ ไส้กรอก หมูตั้งยกเว้นในสถานที่จำหน่ายอาหาร การเร่ขายการขายในตลาดและการผลิตเพื่อบริโภคในครัวเรือน(๓.๗)การผลิตเส้นหมี่ ขนมจีน ก๋วยเตี๋ยว เต้าฮวย เต้าหู้ วุ้นเส้น เกี้ยมอี๋(๓.๘)การผลิตแบะแซ(๓.๙)การผลิตอาหารบรรจุกระป๋อง ขวด หรือภาชนะอื่นใด(๓.๑๐)การประกอบกิจการการทำขนมปังสด ขนมปังแห้ง จันอับ ขนมเปี๊ยะ(๓.๑๑)การแกะ การล้างสัตว์น้ำ ที่ไม่ใช่ส่วนหนึ่งของกิจการห้องเย็น ยกเว้นการผลิตเพื่อบริโภคในครัวเรือน(๓.๑๒)การผลิตน้ำอัดลม น้ำหวาน น้ำโซดา น้ำถั่วเหลือง เครื่องดื่มชนิดต่าง ๆบรรจุกระป๋อง ขวด หรือภาชนะอื่นใด ยกเว้นการผลิตเพื่อบริโภคในครัวเรือน(๓.๑๓)การผลิต การแบ่งบรรจุน้ำตาล(๓.๑๔)การผลิตผลิตภัณฑ์จากนมวัว(๓.๑๕)การผลิต การแบ่งบรรจุเอทิลแอลกอฮอล์ สุรา เบียร์ น้ำส้มสายชู(๓.๑๖)การคั่วกาแฟ(๓.๑๗)การผลิตลูกชิ้นด้วยเครื่องจักร(๓.๑๘)การผลิตผงชูรส(๓.๑๙)การผลิตน้ำกลั่น น้ำบริโภค(๓.๒๐)การตาก การหมัก การดองผัก ผลไม้หรือพืชอย่างอื่นยกเว้นการผลิตเพื่อบริโภคในครัวเรือน(๓.๒๑)การผลิต การบรรจุใบชาแห้ง ชาผงหรือเครื่องดื่มชนิดผงอื่น ๆ(๓.๒๒)การผลิตไอศกรีม ยกเว้นการผลิตเพื่อบริโภคในครัวเรือน(๓.๒๓)การผลิตบะหมี่ มักกะโรนี หรือผลิตภัณฑ์อื่น ๆ ที่คล้ายคลึงกัน(๓.๒๔)การประกอบกิจการห้องเย็น แช่แข็งอาหาร(๓.๒๕)การผลิตน้ำแข็ง ยกเว้นการผลิตเพื่อใช้ในสถานที่จำหน่ายอาหารและเพื่อการบริโภคในครัวเรือน(๓.๒๖)การเก็บ การถนอมอาหารด้วยเครื่องจักรที่มีกำลังตั้งแต่ ๕ แรงม้าขึ้นไป(๔) กิจการที่เกี่ยวกับยา เวชภัณฑ์ อุปกรณ์การแพทย์เครื่องสำอาง ผลิตภัณฑ์ชำระล้าง(๔.๑)การผลิต การโม่ การลด การผสม การบรรจุยาด้วยเครื่องจักร(๔.๒) การผลิต การบรรจุยาสีฟัน แชมพู ผ้าเย็น กระดาษเย็นเครื่องสำอางต่าง ๆ(๔.๓)การผลิตสำลี ผลิตภัณฑ์จากสำลี(๔.๔)การผลิตผ้าพันแผล ผ้าปิดแผล ผ้าอนามัย ผ้าอ้อมสำเร็จรูป(๔.๕)การผลิตสบู่ ผงซักฟอก ผลิตภัณฑ์ชำระล้างต่าง ๆ(๕)กิจการที่เกี่ยวกับการเกษตร(๕.๑)การอัด การสกัดเอาน้ำมันพืช(๕.๒)การล้าง การอบ การรม การสะสมยางดิบ(๕.๓)การผลิตแป้งมันสำปะหลัง แป้งสาคู หรือแป้งอื่น ๆ ในทำนองเดียวกันด้วยเครื่องจักร(๕.๔)การสีข้าวด้วยเครื่องจักร(๕.๕)การผลิตยาสูบ(๕.๖)การขัด การกะเทาะ การบดเมล็ดพืช การนวดข้าวด้วยเครื่องจักร(๕.๗)การผลิต การสะสมปุ๋ย(๕.๘)การผลิตใยมะพร้าวหรือวัตถุคล้ายคลึงด้วยเครื่องจักร(๕.๙)การตาก การสะสม หรือการขนถ่ายมันสำปะหลัง(๖)กิจการที่เกี่ยวกับโลหะหรือแร่(๖.๑) การผลิตโลหะเป็นภาชนะเครื่องมือ เครื่องจักรอุปกรณ์หรือเครื่องใช้ต่าง ๆ(๖.๒)การหลอม หล่อ ถลุงแร่ หรือโลหะทุกชนิด ยกเว้นกิจการที่ได้รับใบอนุญาตใน (๖.๑)(๖.๓)การกลึง การเจาะ การเชื่อม การตี การตัด การประสาน การรีดการอัดโลหะด้วยเครื่องจักรหรือก๊าซหรือไฟฟ้า ยกเว้นกิจการที่ได้รับใบอนุญาตใน(๖.๑)(๖.๔)การเคลือบ การชุบโลหะด้วยตะกั่ว สังกะสี ดีบุก โครเมียม นิกเกิล หรือโลหะอื่นใด ยกเว้นกิจการที่ได้รับใบอนุญาตใน(๖.๑)(๖.๕)การขัด การล้างโลหะด้วยเครื่องจักร สารเคมีหรือวิธีอื่นยกเว้นกิจการที่ได้รับใบอนุญาตใน (๖.๑)(๖.๖)การทำเหมืองแร่ การสะสม การแยก การคัดเลือก การล้างแร่(๗)กิจการที่เกี่ยวกับยานยนต์ เครื่องจักรหรือเครื่องกล(๗.๑)การต่อ การประกอบ การเคาะ การปะผุ การพ่นสี การพ่นสารกันสนิมยานยนต์(๗.๒)การตั้งศูนย์ถ่วงล้อ การซ่อมการปรับแต่งระบบปรับอากาศหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกล(๗.๓)การประกอบธุรกิจ เกี่ยวกับยานยนต์ เครื่องจักร หรือเครื่องกล ซึ่งมีไว้บริการ หรือจำหน่ายและในการประกอบธุรกิจนั้น มีการซ่อมหรือปรับปรุงยานยนต์ เครื่องจักรหรือเครื่องกลดังกล่าว(๗.๔)การล้าง การอัดฉีดยานยนต์(๗.๕)การปะ การเชื่อมยาง(๗.๖)การอัดผ้าเบรก ผ้าคลัตช์(๘)กิจการที่เกี่ยวกับไม้(๘.๑)การผลิตไม้ขีดไฟ(๘.๒)การเลื่อย การซอย การตัด การไส การเจาะ การขุดร่อง การทำคิ้วหรือการตัดไม้ด้วยเครื่องจักร(๘.๓)การประดิษฐ์ไม้ หวายเป็นสิ่งของด้วยเครื่องจักร หรือการพ่น การทาสารเคลือบเงาสี หรือการแต่งสำเร็จผลิตภัณฑ์จากไม้หรือหวาย(๘.๔)กรอบไม้(๘.๕)การผลิตธูปด้วยเครื่องจักร(๘.๖)การประดิษฐ์สิ่งของเครื่องใช้ เครื่องเขียนกระดาษไม้(๘.๗)การผลิตกระดาษต่าง ๆ(๘.๘)การเผาถ่าน หรือการสะสมถ่าน(๙)กิจการที่เกี่ยวกับการบริการ(๙.๑)กิจการสปาเพื่อสุขภาพ เว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๙.๒)การประกอบกิจการอาบ อบ นวด ยกเว้นกิจการที่ได้รับใบอนุญาต ใน (๙.๑)หรือในสถานพยาบาลตามกฎหมายว่าด้วยสถานพยาบาล(๙.๓)การประกอบกิจการสถานที่อาบน้ำ อบไอน้ำ อบสมุนไพร ยกเว้นกิจการที่ได้รับใบอนุญาตใน(๙.๑) หรือในสถานพยาบาลตามกฎหมายว่าด้วยสถานพยาบาล(๙.๔)การประกอบกิจการโรงแรมหรือกิจการอื่นใดในทำนองเดียวกัน(๙.๕)การประกอบกิจการหอพัก อาคารชุดให้เช่า ห้องเช่า ห้องแบ่งเช่าหรือกิจการอื่นในทำนองเดียวกัน(๙.๖)การประกอบกิจการโรงมหรสพ(๙.๗)การจัดให้มีการแสดงดนตรี เต้นรำ รำวง รองเง็ง ดิสโกเทก คาราโอเกะ หรือการแสดงอื่นๆ ในทำนองเดียวกัน(๙.๘)การประกอบกิจการสระว่ายน้ำ หรือกิจการอื่น ๆ ในทำนองเดียวกันยกเว้นกิจการที่ได้รับใบอนุญาตใน (๙.๑)(๙.๙)การจัดให้มีการเล่นสเกตโดยมีแสงหรือเสียงประกอบ หรือการเล่นอื่น ๆ ในทำนองเดียวกัน(๙.๑๐)การประกอบกิจการเสริมสวยหรือแต่งผม เว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๙.๑๑)การประกอบกิจการให้บริการควบคุมน้ำหนัก โดยวิธีการควบคุมทางโภชนาการ ให้อาหารที่มีวัตถุประสงค์พิเศษการบริหารร่างกาย หรือโดยวิธีอื่นใด ยกเว้นกิจการที่ได้รับใบอนุญาตใน (๙.๑)หรือในสถานพยาบาลตามกฎหมายว่าด้วยสถานพยาบาล(๙.๑๒)การประกอบกิจการสวนสนุก ตู้เกม(๙.๑๓)การประกอบกิจการสนามกอล์ฟ หรือสนามฝึกซ้อมกอล์ฟ(๙.๑๔)การประกอบกิจการห้องปฏิบัติการทางแพทย์ การสาธารณสุข วิทยาศาสตร์ หรือสิ่งแวดล้อม(๙.๑๕)การสักผิวหนัง การเจาะหูหรือเจาะอวัยวะอื่น(๙.๑๖)การประกอบกิจการให้บริการเลี้ยงและดูแลเด็กที่บ้าน(๑๐)กิจการที่เกี่ยวกับสิ่งทอ(๑๐.๑)การปั่นด้าย การกรอด้าย การทอผ้าด้วยเครื่องจักร หรือการทอผ้าด้วยกี่กระตุกตั้งแต่๕ กี่ขึ้นไป(๑๐.๒)การสะสมปอ ป่าน ฝ้ายหรือนุ่น(๑๐.๓)การปั่นฝ้ายหรือนุ่นด้วยเครื่องจักร(๑๐.๔)การทอเสื่อ กระสอบ พรมหรือสิ่งทออื่น ๆ ด้วยเครื่องจักร(๑๐.๕)การเย็บผ้าด้วยเครื่องจักรตั้งแต่ ๕ เครื่องขึ้นไป(๑๐.๖)การพิมพ์ผ้า หรือการพิมพ์บนสิ่งทอต่าง ๆ(๑๐.๗)การซัก การอบ การรีด การอัดกลีบผ้าด้วยเครื่องจักร(๑๐.๘)การย้อม การกัดสีผ้าหรือสิ่งทออื่น ๆ(๑๑)กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑๑.๑)การผลิตภาชนะดินเผา หรือผลิตภัณฑ์ดินเผา(๑๑.๒)การระเบิด การโม่ การป่นหินด้วยเครื่องจักร(๑๑.๓)การผลิตเครื่องใช้ด้วยซีเมนต์หรือวัตถุที่คล้ายคลึง(๑๑.๔)การสะสม การผสมซีเมนต์ หิน ทราย หรือวัตถุที่คล้ายคลึง(๑๑.๕)การเจียระไนเพชร พลอย หินกระจก หรือวัตถุที่คล้ายคลึง(๑๑.๖)การเลื่อย การตัด หรือการประดิษฐ์หินเป็นสิ่งของต่าง ๆ(๑๑.๗)การผลิตชอล์ก ปูนปลาสเตอร์ ปูนขาว ดินสอพอง หรือการเผาหินปูน(๑๑.๘)การผลิตผลิตภัณฑ์ต่าง ๆ ที่มีแร่ใยหินเป็นส่วนประกอบ หรือส่วนผสม เช่น ผ้าเบรกผ้าคลัตช์ กระเบื้องมุงหลังคา กระเบื้องยาง ฝ้า เพดาน ท่อน้ำ เป็นต้น(๑๑.๙)การผลิตกระจกหรือผลิตภัณฑ์แก้ว(๑๑.๑๐)การผลิตกระดาษทราย(๑๑.๑๑)การผลิตใยแก้ว หรือผลิตภัณฑ์จากใยแก้ว(๑๒)กิจการที่เกี่ยวกับปิโตรเลียม ถ่านหิน สารเคมี(๑๒.๑)การผลิต การบรรจุ การสะสม การขนส่งกรด ด่าง สารออกซิไดซ์ หรือสารตัวทำลาย(๑๒.๒)การผลิต การบรรจุ การสะสม การขนส่งก๊าซ(๑๒.๓)การผลิต การกลั่น การสะสมการขนส่งน้ำมันปิโตรเลียมหรือผลิตภัณฑ์ปิโตรเลียมต่าง ๆ(๑๒.๔)การผลิต การสะสม การขนส่งถ่านหิน ถ่านโค้ก(๑๒.๕)การพ่นสี ยกเว้นกิจการที่ได้รับใบอนุญาตใน (๗.๑)(๑๒.๖)การประดิษฐ์สิ่งของเครื่องใช้ด้วยยาง ยางเทียม พลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒.๗)การโม่ การบดชัน(๑๒.๘)การผลิตสี หรือน้ำมันผสมสี(๑๒.๙)การผลิต การล้างฟิล์มรูปถ่าย หรือฟิล์มภาพยนตร์(๑๒.๑๐)การเคลือบ การชุบวัตถุด้วยพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒.๑๑)การผลิตพลาสติก เซลลูลอยด์ เบเกอร์ไลท์หรือวัตถุที่คล้ายคลึง(๑๒.๑๒)การผลิต การบรรจุสารดับเพลิง(๑๒.๑๓)การผลิตน้ำแข็งแห้ง(๑๒.๑๔)การผลิต สะสม การขนส่งดอกไม้เพลิง หรือสารเคมีอันเป็นส่วนประกอบในการผลิตดอกไม้เพลิง(๑๒.๑๕)การผลิตเชลแล็ก หรือสารเคลือบเงา(๑๒.๑๖) การผลิต การบรรจุ สะสม การขนส่งสารกำจัดศัตรูพืชหรือพาหะนำโรค(๑๒.๑๗)การผลิต การบรรจุ การสะสมกาว(๑๓)กิจการอื่น ๆ(๑๓.๑)การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๑๓.๒)การผลิต การซ่อมแซมเครื่องอิเล็กทรอนิกส์ เครื่องไฟฟ้า อุปกรณ์อิเล็กทรอนิกส์อุปกรณ์ไฟฟ้า(๑๓.๓)การผลิตเทียน เทียนไขหรือวัตถุที่คล้ายคลึง(๑๓.๔)การพิมพ์แบบ พิมพ์เขียว หรือการถ่ายเอกสาร(๑๓.๕)การสะสมวัตถุหรือสิ่งของที่ชำรุด ใช้แล้วหรือเหลือใช้(๑๓.๖)การประกอบกิจการโกดังสินค้า(๑๓.๗)การล้างขวด ภาชนะ หรือบรรจุภัณฑ์ที่ใช้แล้ว(๑๓.๘)การพิมพ์สีลงบนวัตถุที่มิใช่สิ่งทอ(๑๓.๙)การก่อสร้าง(๑๓.๑๐)กิจการท่าเทียบเรือหรือประมง สะพานปลา หรือแพปลาข้อ๗ สถานประกอบกิจการที่ต้องมีการควบคุมตามข้อบัญญัตินี้ที่ตั้งอยู่ในเขตที่กฎหมายว่าด้วยการผังเมืองหรือกฎหมายว่าด้วยการควบคุมอาคารมีผลใช้บังคับหรือสถานประกอบกิจการใดที่เข้าข่ายเป็นโรงงานหรือมีการประกอบกิจการเกี่ยวกับวัตถุอันตรายจะต้องปฏิบัติตามกฎหมายว่าด้วยการนั้นและกฎหมายอื่นที่เกี่ยวข้องด้วยแล้วแต่กรณีหมวด ๒สถานที่ตั้ง ลักษณะอาคารและสุขาภิบาล ข้อ๘ สถานประกอบกิจการต้องตั้งอยู่ห่างจากชุมชนวัด ศาสนสถาน โบราณสถาน โรงเรียน สถาบันการศึกษา โรงพยาบาล หรือสถานที่อื่น ๆ ตามกฎหมายว่าด้วยโรงงานและกฎหมายอื่นที่เกี่ยวข้องทั้งนี้ให้รวมถึงสถานที่ประกอบกิจการที่ไม่เข้าข่ายเป็นโรงงานให้เป็นไปตามประกาศขององค์การบริหารส่วนตำบลทุ่งคอกเพื่อป้องกันอันตรายต่อสุขภาพอนามัยหรือการก่อเหตุรำคาญโดยคำนึงถึงลักษณะและประเภทของการประกอบกิจการข้อ๙ สถานประกอบกิจการที่มีอาคารต้องปฏิบัติตามหลักเกณฑ์ดังต่อไปนี้(๑)ต้องเป็นอาคารที่มีความมั่นคง แข็งแรงเหมาะสมที่จะประกอบกิจการที่ขออนุญาตได้ตามกฎหมายว่าด้วยการควบคุมอาคารและกฎหมายอื่นที่เกี่ยวข้องมีบันไดหนีไฟ หรือทางออกฉุกเฉินมีลักษณะเป็นไปตามกฎหมายว่าด้วยการควบคุมอาคารและกฎหมายอื่นที่เกี่ยวข้องทั้งนี้ ต้องไม่มีสิ่งกีดขวางมีแสงสว่างเพียงพอ และมีป้ายหรือเครื่องหมายแสดงชัดเจนโดยทางออกฉุกเฉินต้องมีไฟส่องสว่างฉุกเฉินเมื่อระบบไฟฟ้าปกติขัดข้อง(๒)ต้องจัดให้มีระบบการจัดแสงสว่างและการระบายอากาศให้เป็นไปตามกฎหมายว่าด้วยการควบคุมอาคารและกฎหมายอื่นที่เกี่ยวข้อง(๓)ต้องจัดให้มีน้ำสะอาดเพียงพอแก่การประกอบกิจการนั้น(๔)ต้องมีห้องน้ำและห้องส้วมตามแบบและจำนวนที่กำหนดในกฎหมายว่าด้วยการควบคุมอาคารและกฎหมายอื่นที่เกี่ยวข้องและมีการดูแลรักษาความสะอาดให้อยู่ในสภาพที่ถูกสุขลักษณะเป็นประจำทุกวัน(๕)สถานประกอบกิจการต้องจัดทำรางระบายน้ำ หรือบ่อรับน้ำโสโครกด้วยวัตถุถาวร เรียบร้อยไม่ซึมไม่รั่ว ระบายน้ำได้สะดวก มีบ่อกำจัดไขมัน มีเครื่องระบายน้ำเครื่องป้องกันกลิ่น ไอเสีย ความกระเทือน ฝุ่นละออง เขม่า เถ้า หรือสิ่งอื่นใดอันอาจเป็นเหตุรำคาญแก่ผู้ที่อยู่ข้างเคียงและต้องจัดให้มีระบบบำบัดน้ำเสียตามคำแนะนำของเจ้าพนักงานสาธารณสุข(๖)การระบายน้ำต้องไม่ให้เป็นที่เดือดร้อนแก่ผู้ใช้น้ำในทางสาธารณหรือผู้อาศัยใกล้เคียง(๗)สถานที่เลี้ยงสัตว์ต้องมีที่ขัง และมีบริเวณปล่อยสัตว์ที่กว้างขวางเพียงพอและต้องจัดให้ได้สุขลักษณะ(๘)สถานที่เกี่ยวกับตากหรือผึ่งสินค้าต้องมีที่สำหรับตากหรือผึ่งสินค้าตามที่เจ้าพนักงานสาธารณสุขเห็นชอบ(๙)ต้องมีการป้องกันและกำจัดแมลงและสัตว์ที่เป็นพาหะของโรคติดต่อ ต้องรักษาเครื่องมือเครื่องใช้ในการประกอบการค้าทุกอย่างให้สะอาดอยู่เสมอถ้าวัตถุแห่งการค้านั้นจักใช้เป็นอาหารต้องป้องกันวัตถุนั้นให้พ้นจากฝุ่นละอองและสัตว์พาหะนำโรค(๑๐)ต้องจัดวางสิ่งของให้เป็นระเบียบเรียบร้อย ปลอดภัยเป็นสัดส่วน และต้องรักษาความสะอาดอยู่เสมอ(๑๑) ถ้าจะเปลี่ยนแปลง แก้ไข หรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน(๑๒)ต้องยอมให้เจ้าพนักงานท้องถิ่น หรือเจ้าพนักงานสาธารณสุขหรือผู้ที่ได้รับแต่งตั้งจากเจ้าพนักงานท้องถิ่นเข้าตรวจสถานที่ เครื่องมือเครื่องใช้ ตลอดจนวิธีประกอบการค้านั้นได้ ในเวลาอันสมควรเมื่อได้รับแจ้งความประสงค์ให้ทราบแล้ว(๑๓)ปฏิบัติการอื่นใดเกี่ยวกับสุขลักษณะตามคำแนะนำของเจ้าพนักงานสาธารณสุขและคำสั่งเจ้าพนักงานท้องถิ่นรวมทั้งระเบียบ และประกาศขององค์การบริหารส่วนตำบลทุ่งคอกข้อ๑๐ ให้เจ้าพนักงานท้องถิ่นมีอำนาจผ่อนผันผู้รับใบอนุญาตหรืองดเว้นปฏิบัติการตามเงื่อนไขที่กำหนดไว้ในข้อ ๙ เพียงเท่าที่เห็นสมควรหรืออาจจะเปลี่ยนแปลงอย่างใดเพื่อให้เหมาะสมแก่ในการค้าแต่ละประเภทซึ่งได้ควบคุมนั้นก็ได้ข้อ๑๑ สถานประกอบกิจการที่คนงานอาจเปรอะเปื้อนจากสารเคมีวัตถุอันตราย หรือสิ่งอื่นใดอันอาจเป็นอันตรายต่อสุขภาพต้องจัดให้มีที่อาบน้ำฉุกเฉินที่ล้างตาฉุกเฉิน ตามความจำเป็นและเหมาะสมกับคุณสมบัติของวัตถุอันตรายและขนาดของการประกอบกิจการตามที่กำหนดไว้ในกฎหมายว่าด้วยวัตถุอันตรายและกฎหมายอื่นที่เกี่ยวข้องข้อ๑๒ สถานประกอบกิจการต้องมีการเก็บรวบรวม หรือกำจัดมูลฝอยที่ถูกสุขลักษณะดังนี้(๑)มีภาชนะบรรจุหรือภาชนะรองรับที่เหมาะสมและเพียงพอกับปริมาณและประเภทมูลฝอย รวมทั้งมีการทำความสะอาดภาชนะบรรจุหรือภาชนะรองรับและบริเวณที่เก็บภาชนะนั้นอยู่เสมอ(๒)ในกรณีที่มีการกำจัดเองต้องได้รับความเห็นชอบจากเจ้าพนักงานท้องถิ่น และต้องดำเนินการให้ถูกต้องตามข้อบัญญัติว่าด้วยการกำจัดสิ่งปฏิกูลหรือมูลฝอย(๓)กรณีที่มีมูลฝอยที่ปนเปื้อนสารพิษหรือวัตถุอันตรายหรือสิ่งอื่นใดที่อาจเป็นอันตรายต่อสุขภาพหรือมีผลกระทบต่อสิ่งแวดล้อมจะต้องดำเนินการตามกฎหมายที่เกี่ยวข้องหมวด ๓การอาชีวอนามัยและความปลอดภัย ข้อ๑๓ สถานประกอบกิจการต้องมีมาตรการความปลอดภัยในการทำงานและปฏิบัติให้เป็นไปตามกฎหมายว่าด้วยการคุ้มครองแรงงานและกฎหมายอื่นที่เกี่ยวข้องข้อ๑๔ สถานประกอบกิจการต้องจัดให้มีการป้องกันเพื่อความปลอดภัยดังนี้(๑)มีระบบสัญญาณเตือนเพลิงไหม้และเครื่องดับเพลิงตามกฎหมายว่าด้วยการควบคุมอาคารและกฎหมายที่เกี่ยวข้องทั้งนี้จะต้องมีการบันทึกการบำรุงรักษาเครื่องดับเพลิงอย่างน้อยหกเดือนต่อครั้ง และมีการฝึกอบรมการดับเพลิงเบื้องต้นจากหน่วยงานที่ทางราชการกำหนดหรือยอมรับให้แก่คนงานไม่น้อยกว่าร้อยละสี่สิบของจำนวนคนงานในสถานประกอบกิจการนั้น(๒)กรณีที่มีวัตถุอันตรายต้องมีสถานที่ที่ปลอดภัยสำหรับเก็บรักษาวัตถุอันตรายหรือสิ่งของที่อาจก่อให้เกิดอันตรายหรืออัคคีภัยได้ง่ายไว้โดยเฉพาะตามกฎหมายว่าด้วยวัตถุอันตรายและกฎหมายอื่นที่เกี่ยวข้องหมวด ๔การควบคุมของเสีย มลพิษหรือสิ่งใด ๆ ที่เกิดจากการประกอบกิจการของสถานประกอบกิจการ ข้อ๑๕ สถานประกอบกิจการใดที่การประกอบกิจการอาจก่อให้เกิดมลพิษทางเสียงหรือความสั่นสะเทือนมลพิษทางอากาศ มลพิษทางน้ำองเสียอันตราย หรือมีการใช้สารเคมี หรือวัตถุอันตราย จะต้องดำเนินการควบคุมและป้องกันมิให้เกิดผลกระทบจนเป็นเหตุรำคาญหรือเป็นอันตรายต่อสุขภาพของคนงานและผู้อยู่อาศัยบริเวณใกล้เคียงหมวด ๕หลักเกณฑ์ วิธีการ และเงื่อนไขการขอและการออกใบอนุญาตประกอบกิจการที่เป็นอันตรายต่อสุขภาพในลักษณะที่เป็นการค้า ข้อ๑๖ เมื่อพ้นกำหนดเก้าสิบวันนับแต่วันที่ข้อบัญญัตินี้มีผลใช้บังคับห้ามผู้ใดดำเนินกิจการตามที่ต้องมีการควบคุมตามข้อ ๖ ในลักษณะที่เป็นการค้าเว้นแต่จะได้รับใบอนุญาตจากเจ้าพนักงานท้องถิ่นในการออกใบอนุญาตเจ้าพนักงานท้องถิ่นอาจกำหนดเงื่อนไขโดยเฉพาะให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนเพิ่มเติมจากที่กำหนดไว้โดยทั่วไปในข้อบัญญัตินี้ก็ได้ข้อ๑๗ ผู้ใดประสงค์จะประกอบกิจการตามที่ต้องมีการควบคุมตามข้อ๖ ในลักษณะที่เป็นการค้าจะต้องยื่นคำขอรับใบอนุญาตตามแบบต่อเจ้าพนักงานท้องถิ่นพร้อมกับหลักฐานต่าง ๆ ตามที่องค์การบริหารส่วนตำบลทุ่งคอกกำหนด ข้อ๑๘ เมื่อเจ้าพนักงานท้องถิ่นได้พิจารณาแล้วเห็นว่าผู้ขอรับใบอนุญาตได้ปฏิบัติการครบถ้วนตามความในข้อ๑๗และการอนุญาตนั้นไม่เป็นเหตุกระทบกระเทือนต่อสุขภาพอนามัยของประชาชนจึงให้ออกใบอนุญาตตามแบบที่องค์การบริหารส่วนตำบลทุ่งคอกกำหนดข้อ๑๙ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายข้อบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนดให้ถือว่าสละสิทธิ์ข้อ๒๐ ให้เจ้าพนักงานท้องถิ่นเรียกเก็บค่าธรรมเนียมการออกใบอนุญาตให้ประกอบกิจการค้าซึ่งกำหนดให้ควบคุมตามอัตราท้ายข้อบัญญัตินี้ใบอนุญาตฉบับหนึ่งให้ใช้สำหรับกิจการค้าประเภทเดียวและสำหรับสถานที่แห่งเดียวถ้ามีการประกอบกิจการค้าซึ่งกำหนดให้ควบคุมหลายประเภทในสถานที่และเวลาเดียวกันให้เรียกเก็บค่าธรรมเนียมตามอัตราท้ายข้อบัญญัตินี้ข้อ๒๑ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลทุ่งคอกเท่านั้นผู้ได้รับใบอนุญาตตามข้อบัญญัตินี้ต้องแสดงใบอนุญาตไว้ โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ๒๒ ในกรณีที่ใบอนุญาตสูญหาย ถูกทำลาย หรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตต่อเจ้าพนักงานท้องถิ่นตามแบบภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ๒๓ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการ และเงื่อนไข ดังต่อไปนี้(๑)การออกใบแทนใบอนุญาตให้ประทับตราสีแดงคำว่า แทน กำกับไว้ด้วยและให้มี วัน เดือน ปี ที่ออกให้แทนพร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นในใบแทนและใบคู่ฉบับ(๒)ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้น(๓)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ ปีของใบแทนใบอนุญาตข้อ๒๔ การต่ออายุใบอนุญาตจะต้องยื่นขอต่อเจ้าพนักงานท้องถิ่นตามแบบก่อนใบอนุญาตสิ้นอายุเมื่อได้ยินคำขอพร้อมกับชำระค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มอีกร้อยละยี่สิบของค่าธรรมเนียมที่ค้างชำระข้อ๒๕ ผู้ได้รับใบอนุญาตประสงค์จะแก้ไขรายการในใบอนุญาตหรือไม่ประสงค์จะประกอบกิจการนั้นต่อไปให้ยื่นคำร้องบอกเลิกกิจการต่อเจ้าพนักงานท้องถิ่นตามแบบที่องค์การบริหารส่วนตำบลทุ่งคอกกำหนดข้อ๒๖ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ข้อ๒๗ ถ้าผู้รับใบอนุญาตประกอบกิจการการค้าซึ่งกำหนดให้ควบคุมตามข้อบัญญัตินี้ไม่ปฏิบัติหรือปฏิบัติไม่ถูกต้องตามข้อบัญญัตินี้หรือตามเงื่อนไขโดยเฉพาะที่ระบุไว้ในใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควร ครั้งละไม่เกินสิบห้าวันเจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)มีคำพิพากษาถึงที่สุดว่ากระทำความผิดตามพระราชบัญญัติการสาธารณสุข พ.ศ. ๒๕๓๕ข้อ๒๘ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ๒๙ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับ หรือให้ปิดคำสั่งนั้นไว้ในที่เปิดเผยเห็นได้ง่ายณ ภูมิลำเนาหรือสำนักงานของผู้รับใบอนุญาต และให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีหมวด ๖บทกำหนดโทษ ข้อ๓๐ ผู้ใดฝ่าฝืนข้อ ๑๖ต้องระวางโทษตามมาตรา ๗๑ แห่งพระราชบัญญัติ การสาธารณสุข พ.ศ. ๒๕๓๕ข้อ๓๑ ผู้ใดฝ่าฝืนข้อ ๘ ข้อ ๙ ข้อ ๑๑ข้อ ๑๒ ข้อ ๑๓ ข้อ ๑๔ ข้อ ๑๕ ต้องระวางโทษตามมาตรา ๗๓ วรรคหนึ่ง แห่งพระราชบัญญัติการสาธารณสุขพ.ศ. ๒๕๓๕ข้อ๓๒ ผู้ใดฝ่าฝืนข้อ ๑๖ วรรค ๒ต้องระวางโทษตามมาตรา ๗๖ แห่งพระราชบัญญัติการสาธารณสุข พ.ศ. ๒๕๓๕ข้อ๓๓ ผู้ใดฝ่าฝืนข้อ ๒๑ วรรค ๒ หรือข้อ๒๒ ต้องระวางโทษตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ข้อ ๓๔ ผู้รับใบอนุญาตผู้ใดดำเนินกิจการในระหว่างถูกสั่งพักใช้ใบอนุญาตตามข้อ ๒๗ต้องระวางโทษตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕บทเฉพาะกาล ข้อ๓๕ ข้อบัญญัตินี้ให้ใช้บังคับแก่ผู้ดำเนินกิจการที่ประกอบกิจการที่เป็นอันตรายต่อสุขภาพอยู่ก่อนหรือมีขึ้นใหม่นับตั้งแต่ข้อบัญญัตินี้มีผลใช้บังคับข้อ๓๖ ในกรณีที่ผู้ดำเนินกิจการที่ประกอบกิจการที่เป็นอันตรายต่อสุขภาพมาก่อนวันที่ข้อบัญญัตินี้มีผลใช้บังคับเจ้าพนักงานท้องถิ่นมีอำนาจผ่อนผันผู้รับใบอนุญาต หรืองดเว้นปฏิบัติการตามเงื่อนไขที่กำหนดไว้ในข้อ ๙ ก็ได้ข้อ๓๗ บรรดาใบอนุญาตประกอบกิจการที่เป็นอันตรายต่อสุขภาพอื่นใดที่ได้ออกก่อนวันใช้ข้อบัญญัตินี้ให้มีผลใช้บังคับต่อไปจนกว่าใบอนุญาตจะสิ้นอายุประกาศ ณ วันที่ ๒๘พฤศจิกายน พ.ศ. ๒๕๕๙สุรพล ตันกสิกิจนายกองค์การบริหารส่วนตำบลทุ่งคอก[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลทุ่งคอกเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๙๒. แบบคำขอรับใบอนุญาต (แบบ กอ. ๑)๓. ใบอนุญาตประกอบกิจการที่เป็นอันตรายต่อสุขภาพ(แบบ กอ. ๒)๔. แบบคำขอต่ออายุใบอนุญาต (แบบ กอ. ๓)๕. คำขออนุญาตต่าง ๆ (แบบ กอ. ๔)๖. แบบคำขอรับใบแทนใบอนุญาต (แบบ กอ.๕)๗. ใบแทนใบอนุญาตประกอบกิจการที่เป็นอันตรายต่อสุขภาพ(แบบ กอ. ๖)(ดูข้อมูลจากภาพกฎหมาย)ภวรรณตรี/จัดทำ๕ เมษายน ๒๕๖๐ปุณิกา/ตรวจ๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๓ ง/หน้า ๑๘๗/๓๑ มีนาคม ๒๕๖๐